**Nr. \_\_\_\_ .Prot.**

**KONTRATË SHËRBIMI**

E lidhur sot, në datë \_\_\_.06.2017, ndërmjet palëve të mëposhtme:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, anëtar i Institutit të Ekspertëve Kontabël të Autorizuar, që më poshtë do të quhet OFRUESI I SHËRBIMIT

**DHE**

2. KOMISIONIT QENDROR TË ZGJEDHJEVE, i përfaqësuar në këtë kontratë nga Z. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, i autorizuar që më poshtë do të quhet POROSITËSI,

**Neni 1**

**OBJEKTI I KONTRATËS**

* 1. Objekt i kësaj kontrate është:

Kryerja e monitorimit të shpenzimeve të fushatës zgjedhore të partive politike, duke përfshirë aktivitetet, veprimtaritë dhe materialet e përdorura prej tyre gjatë fushatës zgjedhore në mënyrë ligjore, të paanshme, transparente dhe profesionale, si dhe çdo detyrim tjetër i parashikuar në këtë kontratë, në përputhje me Kodin Zgjedhor, ligjin nr. 8580, datë 17.02.2000, “Për partitë politike” i ndryshuar me ligjin nr.90/2017, dhe aktet nënligjore të KQZ të miratuara për këtë qëllim.

**Neni 2**

**KOHËZGJATJA E KONTRATËS**

Kjo kontratë hyn në fuqi në momentin e nënshkrimit të saj nga të dy palët dhe është e vlefshme deri në plotësimin e detyrimeve të përcaktuara në këtë kontratë në ligj dhe aktet nënligjore.

**Neni 3**

**Referenca Ligjore**

Dipozitat e kësaj kontratë i referohen kreun II pjesa II, të Kodit Zgjedhor të Republikës së Shqipërisë, ligjit nr. 8580, datë 17.02.2000, “Për Partitë Politike” i ndryshuar me ligjin nr. 90/2017, udhëzimit të kqz-së nr. 2, datë 01.06.2017, “Për miratimin e procedurave dhe kritereve të përzgjedhjes së listës paraprake dhe emërimit të ekspertëve financiar për monitorimin e fushatës zgjedhore” dhe standardet ndërkombëtare të kontabilitetit të parashikuara në ligjin për kontabilitetin dhe pasqyrat financiare, udhzimit të KQZ-së nr. 1, datë 31.05.2017, “Për përdorimin e materialeve propagandistike dhe vendet për afishimin e tyre gjatë fushatës zgjedhore”, udhëzimi nr. 2, datë 31 “Për miratimin e procedurave dhe kritereve për përzgjedhjen dhe emërimin e ekspertëve financiar për të kryer monitorimin e fushatës zgjedhore të partive politike”, udhëzimin e kqz nr.3, datë 2.06.2017 “Për e përllogaritjes së kostos financiare të veprimtarive, shërbimeve apo materialeve që do të përdoren për qëllime zgjedhore ose politike, nga partitë politike gjatë fushatës zgjedhore”.

**Neni 4**

**ÇMIMI I CAKTUAR**

4.1 Çmimi i shërbimit të kryer do të jetë 3000 (tremijë) Lekë në orë pa tvsh.

4.2 Shuma totale e kësaj kontrate do të përcaktohet me një shtesë kontrate, si aneks i kontratës, i cili do të hartohet pasi ofruesi i shërbimit të paraqesë planin e punës ku të përcaktohen edhe orët e punës.

**Neni 5**

**MËNYRA E PAGESËS**

5.1 Pagesa do të kryhet në monedhë shqiptare (Lekë).

5.2 Pagesa do të bëhet me Urdhër Xhirimi. Porositësi është i detyruar të paguajë çmimin e caktuar në nenin 3 të kësaj kontrate, brenda një afati prej 10 ditë nga data e marrjes në dorëzim të faturës tatimore të shitjes nga Ofruesi i Shërbimit.

**Neni 6**

**TË DREJTAT DHE DETYRIMET E OFRUESIT TË SHËRBIMIT**

6.1 OFRUESI I SHËRBIMIT merr përsipër kryerjen e shërbimeve të përcaktuara në nenin 1 (një) të kësaj kontrate, dhe në nenin 3 “Kërkesave të vecanta” të udhëzimit nr. 1, datë 01.06.2017 “Për miratimin e procedurave dhe kritereve të përzgjedhjes së listës paraprake dhe emërimit të ekspertëve financiar për monitorimin e fushatës zgjedhore”.

6.2 OFRUESI I SHËRBIMIT është i detyruar të realizojë shërbimin me anë të vëzhgimit dhe grumbullimit të informacionit për veprimtari të përzgjedhura statistikisht.

6.3 OFRUESI I SHËRBIMIT duhet të depozitojë në KQZ për periudhën nga nënshkrimi i kontratës deri në datën e zgjedhjeve si rregull cdo javë raport të ndërmjetëm, për rezultatet e monitorimit për periudhën e monitorimit. Formati i raportit të monitorimit të ndërmjetëm duhet të jëtë sipas modelit në Aneksin A i cili është pjesë integrale e kësaj kontrate. Raporti i ndërmjetëm duhet të depozitohet edhe ne format elektronik.

6.4 OFRUESI I SHËRBIMIT duhet të hartojë raportin e monitorimit në përputhje me Ligjin nr. 8580, datë 17.02.2000 “Për partitë politike”, ndryshuar me ligjin nr. 90/2017, datë 22.05.2017 dhe Ligjin nr.9228, dt. 29.04.2004 “Për kontabilitetin dhe Pasqyrat Financiare”, dhe aktet nënligjore të nxjerra në bazë dhe për zbatim te tyre.

6.5 OFRUESI I SHËRBIMIT duhet të paraqitet në KQZ, sa herë kjo e fundit ta thërras për sqarime të nevojshme, pas depozitimit të raportit përfundimtar.

**Neni 7**

**TË DREJTAT DHE DETYRIMET E POROSITËSIT**

7.1 POROSITËSI është i detyruar të njoftojë menjëherë ofruesit të shërbimit të dhënat e partisë politike, ku përfshihen:

I. adresa.

II.emrin mbiemrin dhe adresën e kryetarit të partisë, nëse subjekti është parti politike.

7.2 POROSITËSI është i detyruar të paguajë çmimin përkatës të përcaktuar në nenin 3 të kësaj kontrate.

**Neni 8**

**SIPËRMARRJA**

OFRUESI I SHËRBIMIT per plotësimin e shërbimeve sipas kësaj kontrate mund të angazhojë me detyra të caktuara persona të tjerë ndihmës. Në cdo rast pergjegjesia per plotësimin e detyrimeve të parashikuara nga kjo kontratë i mbetet ofertuesit të shërbimit dhe nuk kalon tek të tretët.

**Neni 9**

**KONFIDENCIALITETI**

OFRUESI I SHËRBIMIT gjatë kohëzgjatjes së kësaj kontrate nuk duhet të bëjë publike asnjë informacion konfidencial, që ka të bëjë me partinë politike.

**Neni 10**

**ZGJIDHJA E KONTRATËS**

10.1 Nëse kontrata zgjidhet në mënyrë të njëanshme përpara përfundimit të afatit të përcaktuar në të, pala zgjidhëse duhet të njoftojë me shkrim palën tjetër 20 (njëzetë) ditë përpara. Në të kundërt pala zgjidhëse i paguan palës tjetër një dëmshpërblim në masën e dyfishit të çmimit të caktuar në nenin 3 (tre) të kësaj kontrate.

10.2 Kur njëra nga palët e kësaj kontrate, nuk përmbush detyrimet e veta, pala tjetër e kësaj kontrate, sipas rastit mund të kërkojë përmbushjen e detyrimit, ose zgjidhjen e kontratës, sipas nenit 698 të Kodit Civil.

**NENI 11**

**ZGJIDHJA E MOSMARRËVESHJEVE**

Për çdo mosmarrëveshje apo konflikt që mund të lindë në të ardhmen ndërmjet tyre, palët e diskutojnë dhe mundohen t’i zgjidhin ato me mirëkuptim. Në të kundërt i drejtohen Gjykatës Administrative të Shkallës së Parë Tiranë për t’i zgjidhur ato.

**NENI 12**

**DISPOZITA TË FUNDIT DHE PËRMBYLLËSE**

12.1 Për çka nuk është parashikuar në këtë kontratë, do të zbatohet legjislacioni Shqiptar në fuqi.

12.2 Komunikimi midis palëve do të jetë i vlefshëm vetëm kur bëhet me shkrim.

12.3 Të gjitha shtesat dhe ndryshimet që mund ti bëhen kësaj kontrate janë të vlefshme dhe bëhen pjesë e kësaj kontrate vetëm nëse bëhen me shkrim dhe firmosur rregullisht nga palët apo përfaqësuesit e tyre të autorizuar.

Kontrata përpilohet në katër kopje, me të njëjtën fuqi ligjore, dhe pasi u gjend e rregullt nënshkruhet nga të dy palët pa vërejtje.

**PËR KQZ OFRUESI I SHËRBIMIT**

**\_\_\_\_\_\_\_\_\_\_\_\_\_\_\_**\_\_\_ **\_\_\_\_\_\_\_\_\_\_\_\_\_\_\_\_\_\_\_\_\_\_**

**Sekretar i Përgjithshëm**

**Komisioni Qendror i Zgjedhjeve**